# VPRAŠANJA IN ODGOVORI – 22. 2. 2023 - vzpostavitev sistema IoT za projekt Varcities Češča vas

#1

1 Novo mesto - VARCITIES - sistem IoT - Obrazec 1 - predračun.doc

Ocenjene količine so okvirne, naročnik si pridržuje pravico, da količine poveča ali zmanjša skladno s svojimi dejanskimi potrebami. Izbrani ponudniki iz tega naslova nimajo na voljo nobenih zahtevkov s katerimi bi lahko zahtevali izvedbo minimalnih količin.

**Vprašanje**: zahteve za povečevanje morajo biti na nek način omejene. V nasprotnem primeru lahko postane nudenje storitev, vzdrževanje ter skaliranje platforme finančno popolnoma nevzdržno za ponudnika. Dejansko naročnik ni prav z ničemer omejen pri dodajanju naprav, generiranju prometa in hranjenja količin podatkov.

**Odgovor:** Omejitev števila naprav po tem javnem naročilu je 100 naprav in 100 milijonov podatkovnih točk na mesec. V opisu sistema lahko navedete tudi kakšno skalabilnost ponujate pri morebitni širitvi v prihodnosti. Naročnik pričakuje 20 GB obseg podatkov na letni ravni, ki se bodo prenašali v platformo IoT.

#2

8 Novo mesto - VARCITIES - sistem IoT - Pogodba.docx

1. člen

(4) V kolikor med to pogodbo in dokumenti, ki so del te pogodbe oziroma med samimi dokumenti obstaja kakšno neskladje oziroma nekonsistentnost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

**Vprašanje:** zahteva je postavljena preveč splošno in gre lahko v škodo ponudnika zaradi slabo definiranih zahtev. Prosimo za umik tega odstavka. Pogodba in pripadajoči dokumenti morajo biti usklajeni.

**Odgovor:** Zadevnega člena ne bomo spreminjali. Izvajalec mora sam poskrbeti za skrben pregled vse dokumentacije.

3. člen

(6) Izvajalec v okviru pogodbene cene odstopi naročniku svoje materialne avtorske pravice na izdelani nalogi, ki je predmet te pogodbe, enkrat za vselej in za namen reprodukcije, predelave in distribuiranja v okviru opravljanja nalog iz pristojnosti naročnika. Dokumentacija, ki jo pridobi naročnik, je njegova last. Naročnik digitalne in analogne podatke lahko uporabi kot strokovno podlago pri pripravi razvoja sistema v naslednjih fazah realizacije projekta.

**Vprašanje:** zahteva je nevzdržna. Predvsem v primeru, ko ponudnik trži izdelek, za katerega ima pravico za trženje (ni njegov proizvod) a materialnih avtorskih pravic ne more prenašati. Tudi lastnikom IoT platrome ni v interesu prenašati vseh pravic na naročnika. Predvsem pa daje naročniku možnost neomejenega trženja rešitve pod pogoji, ki so navedeni v »1 Novo mesto - VARCITIES - sistem IoT - Obrazec 1 - predračun.doc«: *Ocenjene količine so okvirne, naročnik si pridržuje pravico, da količine poveča ali zmanjša skladno s svojimi dejanskimi potrebami.* Pomeni, da bo ponudnik primoran vzdrževati in skalirati platformo ne glede na to, kolikokrat jo naročnik še multiplicira.

**Odgovor:** Ponudnik ne bo multipliciral izdelka. Naročnik potrebuje pravico, da omenjeni izdelek predstavi na dogodkih, kot svojo dobro prakso za vzpostavitev in delovanje sistema IoT.

Na naročnika se prenašajo materialne avtorske pravice samo za konfiguracijo sistema IoT in izdelavo nadzornih plošč, ki bo predan naročniku. Izvajalec prenaša samo svoje materialne avtorske pravice; sistem, ki ga zgolj trži in je avtorsko last tretje osebe, ni predmet prenosa materialnih avtorskih pravic.

Cena vzdrževanja je za predano eno enoto.

#3

9 Novo mesto - VARCITIES - sistem IoT - Projektna naloga.pdf

podpora za večorganizacijsko, večuporabniško in večnajemniško delovanje sistema

**Vprašanje:** na katerem nivoju se to pričakuje? Da bo naročnik lahko sam odpiral nove instance in s tem dodajal ostale »najemnike« na svojih ločenih instancah?

**Odgovor:** Naročnik ne bo odpiral novih instanc. Znotraj platforme se pričakuje dodajanje več uporabnikov, skupin uporabnikov in več ločenih organizacij.

#4

Splošno

**Vprašanje:** ali je predvideno podaljšanje roka za oddajo, glede na to, da bodo odgovori na vprašanja prišli verjetno šele v naslednjem tednu, ko se že izteče roka za oddajo? V našem primeru je tudi problematično s podpisniki v tako kratkem roku.

**Odgovor:** Naročnik podaljšuje rok za vprašanja do 22. 2. 2023 in s tem tudi podaljšuje rok za oddajo ponudbe do 1. 3. 2023.

**Vprašanje:** ali se pričakuje postavitev odprtokodne rešitve glede na zahteve o prenosu materialnih avtorskih pravic? Naj vas opozorimo, da tudi v primeru navedenega Thingsboard primera, ne bo mogoče rešiti vseh zahtev brez prehoda iz Thingsboard Comunity Edition (ki je brezplačna in odprtokodna) na Thingsboard Professional Edition (ki je plačljiva in v tem okviru ni mogoče prenašati materialnih avtorskih pravic). Nekaj zahtev iz dokumentacije, ki ne omogočajo uporabe Thingsboard Comunity verzije: enotna grafična podoba (ni podpore za white-labelling), data export ni podprt, integracija z drugimi sistemi ni podprta v Cmunity izvedbi.

**Odgovor:** Za naročnika je primer ustrezne izvedbe Thingsboard Professional Edition. Izvajalec prenaša samo svoje materialne avtorske pravice (za konfiguracijo po meri za naročnika, konfiguracijo nadzornih plošč, konfiguracijo skupin…); sistem, ki ga zgolj trži in je avtorsko last tretje osebe, ni predmet prenosa materialnih avtorskih pravic.

**Vprašanje:** kolikšen je čas trajanja pogodbe?

**Odgovor:** Pogodba traja do konca obdobja vzdrževanja in gostovanja sistema, se pravi 24 mesecev od dneva podpisa pogodbe.

**Vprašanje:** ali je predvidena tudi integracija vizualizacije, ki je del IoT platforme, v druge spletne strani in je to del projekta?

**Odgovor:** Poleg izhodnega API-ja je potrebno omogočiti še javno objavo posamezne vizualizacije, ki jo potem enostavno dodamo v druge spletne strani, preko enostavnega URL-ja.